[pic] | KOMISIJA EVROPSKIH SKUPNOSTI |

Bruselj, 23.5.2007

COM(2007) 270 konč.

POROČILO KOMISIJE EVROPSKEMU PARLAMENTU IN SVETU

O UPORABI DIREKTIVE 2000/30/ES EVROPSKEGA PARLAMENTA IN SVETA Z DNE 6. JUNIJA 2000 O CESTNEM PREGLEDU TEHNIČNE BREZHIBNOSTI GOSPODARSKIH VOZIL, KI VOZIJO V SKUPNOSTI, S STRANI DRŽAV ČLANIC

KAZALO

1. UVOD 3

2. DIREKTIVA 2000/30/ES 4

3. PODATKI, KI SO JIH SPOROČILE DRŽAVE ČLANICE 4

4. VSRTA PREKRŠKOV 5

5. STATISTIČNI PODATKI 6

6. VSRTE SANKCIJ 14

7. SKLEPNE UGOTOVITVE 14

1. UVOD

Evropska zakonodaja določa serijo ukrepov, s katerimi se zagotavlja, da so gospodarska vozila na evropskih cestah v dobrem stanju, kar je v interesu cestne varnosti, varovanja okolja in pravične konkurence:

- pravila dostopa do poklica, ki zahtevajo od prevoznikov zadostne finančne zmogljivosti za pravilno vzdrževanje vozil (Direktiva 96/26/ES[1]);

- redni tehnični pregledi vozil, ki se opravljajo v državah članicah na določeno obdobje z minimalno pogostnostjo, določeno na evropski ravni, za vozila, ki so registrirana na njihovem ozemlju (Direktiva 96/96/ES[2]);

- cestni pregledi tehnične brezhibnosti, ki so predmet tega poročila, omogočajo, da se gospodarska vozila ne uporabljajo, če niso vzdrževana tako, da ohranjajo visoko raven skladnosti s tehnično ureditvijo (Direktiva 2000/30/ES[3]).

Direktiva 2000/30/ES določa, da države članice sprejmejo zakone in druge predpise, potrebne za uskladitev z navedeno direktivo najpozneje do 10. avgusta 2002.

Člen 6 Direktive 2000/30/ES določa, da morajo države članice vsaki dve leti sporočiti Komisiji zbrane podatke iz preteklih dveh let o številu pregledanih gospodarskih vozil, razvrščenih po sedmih kategorijah, kot določa Direktiva, in po državi registracije, ter o kontrolnih točkah in opaženih pomanjkljivostih. Direktiva našteva 12 točk, ki se jih preveri ob cestnem pregledu tehnične brezhibnosti. V inšpekcijskem poročilu je treba navesti vsako neskladnost s točkami, ki se preverijo, ter vsako prepoved uporabe vozil, ki imajo resne pomanjkljivosti. Člen 11 Direktive določa, da mora Komisija na podlagi podatkov, ki jih je prejela od držav članic, predložiti Svetu poročilo o izvajanju te direktive skupaj s povzetkom doseženih rezultatov.

To poročilo Komisije je prvo poročilo o uporabi Direktive 2000/30/ES v državah članicah: obravnava obdobje 2003–2004. Podatki, ki so jih zbrale države članice o tem obdobju, je bilo treba sporočiti Komisiji najpozneje do 31. marca 2005.

Do tega datuma so samo tri države članice predložile podatke o cestnih pregledih tehnične brezhibnosti vozil. Da bi dobili kar se da popolno sliko glede stanja na tem področju, je Komisija od konca marca 2005 poslala več opominov, da bi dobila največje število statističnih podatkov. Do konca leta 2005 je devet držav članic poslalo podatke o izvajanju Direktive 2000/30/ES. Po zadnjem opominu, ki je bil poslan v začetku aprila 2006, je to število konec junija 2006 naraslo na sedemnajst držav članic.

Komisija ocenjuje, da to poročilo, ki temelji na odgovorih sedemnajstih držav članic, omogoča prvo splošno analizo, ki upravičuje zamudo, nastalo za pridobitev informacij, potrebnih za izdelavo poročila.

2. DIREKTIVA 2000/30/ES

Direktiva 2000/30/ES, kakor je bila spremenjena[4], določa nekatere pogoje za opravljanje cestnih pregledov tehnične brezhibnosti gospodarskih vozil, ki vozijo na ozemlju Skupnosti.

Cestni pregled tehnične brezhibnosti je pregled tehnične narave, ki ga organi ne napovejo in je torej nepričakovan, gospodarsko vozilo, ki vozi na ozemlju Skupnosti, izvršijo pa ga organi ali se izvrši pod njihovim nadzorom na javni cesti.

Vsak cestni pregled tehnične brezhibnosti se opravi brez razlikovanj na državljanstvo voznika ali države, v kateri je bilo vozilo registrirano ali v kateri se je začelo uporabljati, ob upoštevanju potrebe po čim manjših stroških in zamudah, ki bi jih utrpeli vozniki in operaterji.

Za izbiro gospodarskih vozil, ki so predmet cestnega pregleda tehnične brezhibnosti, se sprejme ciljni pristop, pri čemer se posebna pozornost nameni identifikaciji vozil, za katera je najverjetneje, da so slabo vzdrževana.

Če bi stanje gospodarskega vozila predstavljalo tako tveganje za varnost, da bi bil upravičen temeljitejši pregled, se lahko gospodarsko vozilo temeljiteje pregleda v najbližjem centru za tehnične preglede. Če vozilo z resnimi pomanjkljivostmi predstavlja resno tveganje za cestno varnost, ga je mogoče izločiti iz prometa, dokler odkrite napake niso odpravljene.

3. PODATKI, KI SO JIH SPOROČILE DRŽAVE ČLANICE

Stanje glede sporočanja podatkov držav članic Komisiji za obdobje 2003–2004 je naslednje:

Države članice, ki so poslale podatke | Belgija, Češka1, Danska, Nemčija, Estonija, Grčija, Italija, Latvija, Luksemburg, Madžarska, Malta, Nizozemska, Avstrija, Slovenija, Slovaška, Finska, Švedska, Združeno kraljestvo |

Države članice, ki niso poslale podatkov | Španija, Francija, Irska, Ciper, Litva2, Poljska, Portugalska |

1 Podatki so neuporabni

2 Odstopanje

4. VSRTA PREKRŠKOV

Točke, ki se najpogosteje preverijo in jih je treba vključiti v podatke, ki jih države članice sporočijo, morajo vsebovati najmanj postavke iz točke 10 vzorčnega poročila iz Priloge I k Direktivi:

1. zavorni sistem in sestavni deli;

2. izpušni sistem;

3. motnost dima (dizel);

4. plinaste emisije (bencin, zemeljski plin ali utekočinjeni naftni plin (LPG);

5. krmilno vzvodje;

6. luči, svetlobne in signalne naprave;

7. kolesa/pnevmatike;

8. obesitev koles (vidne hibe);

9. šasija (vidne hibe);

10. tahograf (vgradnja);

11. naprava za omejevanje hitrosti (vgradnja);

12. znaki polivanja goriva in/ali olja.

5. STATISTIČNI PODATKI

Splošni podatki

Pregledana vozila

Število registriranih vozil v Evropski uniji, ki so bila pregledana v obdobju 2003–2004, se spreminja od države do države (glej preglednico 1 spodaj).

Preglednica 1: Države članice, razvrščene po padajočem številu cestnih pregledov tehnične brezhibnosti

Država članica prijaviteljica | Število pregledanih vozil, registriranih v EU | Cestni promet 2003–20042 (v milijonih vozil*km) | Razmerje pregledanih vozil in prometa (x100) |

Skupaj | od tega avtobusi |

Nemčija | 1.826.219 | 78.873 | 1.379.363 | 132 |

Madžarska | 670.225 | 65.891 | ni podatkov | ni podatkov |

Združeno kraljestvo | 221.875 | 34.255 | 988.933 | 22 |

Belgija1 | 104.621 | 6.211 | 187.634 | 56 |

Avstrija | 53.942 | 4.814 | 160.708 | 34 |

Švedska | 41.903 | 2.310 | 148.459 | 28 |

Finska | 7.804 | 21 | 100.680 | 8 |

Slovaška | 4.853 | 20 | ni podatkov | ni podatkov |

Italija | 2.633 | 1.082 | ni podatkov | ni podatkov |

Nizozemska | 1.730 | 1 | 269.980 | 1 |

Estonija | 1.705 | 144 | ni podatkov | ni podatkov |

Danska | 1.485 | 13 | 95.880 | 2 |

Slovenija | 1313 | 182 | 29.625 | 4 |

Litva | 458 | 0 | ni podatkov | ni podatkov |

Grčija | 306 | ni podatkov | ni podatkov | ni podatkov |

Malta | 137 | 13 | ni podatkov | ni podatkov |

Luksemburg | 40 | 2 | ni podatkov | ni podatkov |

1 Belgija opravi veliko število cestnih pregledov, toda vsi ti ne vključujejo pregleda tehnične brezhibnosti, kot je opisan spodaj.

2 Vir: Mednarodni cestni promet in podatki o nesrečah OECD.

Število cestnih pregledov tehnične brezhibnosti je primerljivo z gostoto cestnega prometa v vsaki državi članici, razen Nizozemske, ki je na 3. ali 4. mestu po gostoti cestnega prometa (podatki o cestnem prometu na Madžarskem niso na voljo). Poleg Nizozemske tudi Finska, Danska in Slovenija opravljajo relativno malo cestnih pregledov tehnične brezhibnosti glede na gostoto njihovega cestnega prometa. Med šestimi državami članicami, ki opravljajo največ cestnih pregledov tehnične brezhibnosti, se pogostost pregledov glede na gostoto cestnega prometa giblje v razmerju od 1 do 6.

Delež avtobusov glede na skupna pregledana vozila po vsaki državi članici je prav tako nizek. Ne presega 10 % pregledanih vozil, razen za Slovenijo (11,4 %), Združeno kraljestvo (15,4 %) in Italijo (37,6 %). Avtobusi predstavljajo manj kot 1 % vseh pregledanih vozil v Latviji, Nizozemski, Finski, Slovaški in Danski.

Registracija pregledanih vozil

Delež pregledanih vozil, registriranih v državi članici, glede na vsa pregledana vozila ob cestnem pregledu tehnične brezhibnosti se zelo spreminja od države do države (glej preglednico 2 spodaj).

Šest od štirinajstih držav članic, za katere so vse informacije v zvezi državo registracije na voljo, pregleda več kot 80 % vozil, registriranih na njihovem ozemlju. Manjkajo splošni statistični podatki, da bi povezali te informacije z informacijami o cestnem prometu v vsaki državi članici v zvezi z državo registracije vozil.

Preglednica 2: Registracija pregledanih vozil

Država članica prijaviteljica | Registracije v državi članici | Registracije v EU | Registracije zunaj EU | Skupaj | % vozil države članice |

Belgija | 54.356 | 50.265 | 7.358 | 111.979 | 48,54% |

Danska | 1.398 | 87 | 7 | 1.492 | 93,70% |

Nemčija | 1.414.943 | 411.276 | 226.046 | 2.052.265 | 68,95% |

Estonija | 1.235 | 470 | ni podatkov | ni podatkov | ni podatkov |

Grčija | 299 | 7 | 286 | 592 | 50,51% |

Italija | 2.337 | 296 | 247 | 2.880 | 81,15% |

Latvija | 349 | 109 | 99 | 557 | 62,66% |

Luksemburg | 14 | 26 | 0 | 40 | 35,00% |

Madžarska | 653.041 | 17.184 | ni podatkov | ni podatkov | ni podatkov |

Malta | 137 | 0 | 0 | 137 | 100,00% |

Nizozemska | 1.607 | 123 | 6 | 1.736 | 92,57% |

Avstrija | 35.319 | 18.623 | 11.701 | 65.643 | 53,80% |

Slovenija | 1.140 | 173 | 285 | 1.598 | 71,34% |

Slovaška | 3.972 | 881 | 85 | 4.938 | 80,44% |

Finska | 6.993 | 811 | 2.234 | 10.038 | 69,67% |

Švedska | 34.702 | 7.201 | 1.016 | 42.919 | 80,85% |

Združeno kraljestvo | 211.822 | 10.053 | ni podatkov | ni podatkov | ni podatkov |

Neizpravna vozila

Podatki, ki so jih Komisiji sporočile države članice, kažejo, da se delež vozil, ki niso skladna z zahtevami iz Direktive 2000/30/ES v primerjavi z vsemi pregledanimi vozili, registriranimi v Evropski uniji, spreminja od države do države, najvišja raven je na Danskem 72,1 % in samo 2,6 % v Belgiji (glej preglednico 3 spodaj).

Preglednica 3: Delež neizpravnih vozilglede na vsa pregledana vozila

Država članica prijaviteljica | Vozila, registrirana v EU (vključno z DČ prijaviteljico) | Vozila, registrirana v državi članici prijaviteljici |

Pregledana vozila | % neizpravnih vozil | Pregledana vozila | % neizpravnih vozil |

Danska | 1.485 | 72,1 % | 1.398 | 73,0 % |

Malta | 137 | 65,0 % | 137 | 65,0 % |

Švedska | 41.903 | 46,9 % | 34.702 | 47,6 % |

Združeno kraljestvo | 221.875 | 36,9 % | 211.822 | 35,5 % |

Estonija | 1.705 | 11,9 % | 1.235 | ni podatkov |

Slovenija | 1.313 | 11,0 % | 1.140 | 9,8 % |

Madžarska | 670.225 | 10,4 % | 653.041 | 10,6 % |

Nemčija | 1.826.219 | 10,3 % | 1.414.943 | 10,1 % |

Luksemburg | 40 | 10,0 % | 14 | ni podatkov |

Latvija | 458 | 8,5 % | 349 | 10,6 % |

Belgija | 104.621 | 2,6 % | 54.356 | 4,9 % |

Avstrija | 53.942 | ni podatkov | 35.319 | ni podatkov |

Finska | 7.804 | ni podatkov | 6.993 | ni podatkov |

Slovaška | 4.853 | ni podatkov | 3.972 | ni podatkov |

Italija | 2.633 | ni podatkov | 2.337 | ni podatkov |

Nizozemska | 1.730 | ni podatkov | 1.607 | ni podatkov |

Grčija | 306 | ni podatkov | 299 | ni podatkov |

Take razlike lahko odražajo relativni pomen, ki ga daje posamezna država članica cestnim pregledom tehnične brezhibnosti glede na ostale preglede, opravljene na cesti, in temeljijo na drugih vidikih cestnega prevoza. Poročilo Belgije ne zadeva samo cestnih pregledov tehnične brezhibnosti, pač pa vse preglede, ki so opravljeni na cesti: poročilo na splošno ločuje med pregledi zaradi družbenih predpisov, izjemnega prevoza, prevoza nevarnih snovi, evro-vinjete in ostalega. Cestni pregledi tehnične brezhibnosti niso posebej opredeljeni in informacije, ki se nanje nanašajo, niso podrobno opisane.

Med enajstimi državami članicami, ki so zagotovile podatke o številu neizpravnih vozil in številu vseh pregledanih vozil, registriranih v Evropski uniji, jih šest med njimi beleži raven neizpravnosti vozil med 8,5 % in 11,9 % (glej preglednico 3).

Večji delež neizpravnih vozil je zabeležen na Danskem (72,1%), Malti (65,0%), Švedskem (46,9%) in v Združenem kraljestvu (36,9%). Če Danska in Malta pregledata razmeroma malo vozil, pa statistika o cestnih pregledih tehnične brezhibnosti, ki sta jo poslala Švedska in Združeno kraljestvo, temelji na velikem številu pregledanih vozil, ki so registrirana v Evropski uniji, to je 41 903 za Švedsko in 221 875 za Združeno kraljestvo. Razmeroma visok delež neizpravnih vozil v primerjavi z vsemi pregledanimi vozili je verjetno posledica specifične usmerjenosti na vozila, ki so predmet cestnega pregleda tehnične brezhibnosti teh dveh držav. Združeno kraljestvo, ki se zaveda, da ima ustavljanje vozil zaradi cestnega pregleda tehnične brezhibnosti lahko velike gospodarske posledice zaradi splošne uporabe sistema celostnega upravljanja „ravno ob pravem času“, razvija pristop, ki temelji na analizi tveganj, ki so jih predstavili operaterji ter se opira na parametre, ki odražajo njihove pretekle dosežke.

Podatki držav članic

Podatki držav članic glede cestnih pregledov tehnične brezhibnosti, ki so opravljeni na vozilih, registriranih v drugih državah članicah, če so na razpolago, zajemajo le malo število vozil in ne omogočajo zaključkov, ki bi imeli statistično vrednost, o povprečnem fizičnem stanju vozil, ki vozijo izven države, v kateri so bila registrirana. Zdi se, da bi zaključki na podlagi nekaterih od teh podatkov na nacionalni ravni lahko dejansko spodbijali rezultate poznejših in temeljitejših študij[5], ki ugotavljajo, da so vozila, ki vozijo izven države, v kateri so bila registrirana, v slabšem tehničnem stanju.

Madžarska , Švedska in Združeno kraljestvo imajo statistiko po državi članici registracije, ki temelji na relativno visokem številu vozil.

Na Madžarskem (glej preglednico 4 spodaj) je delež neizpravnih vozil med pregledanimi vozili po državi članici registracije na splošno nižji od deleža vozil, registriranih na Madžarskem (10,6 %). Vendar pa je število pregledanih vozil iz EU, ki niso registrirana na Madžarskem (17 184) nizko v primerjavi s skupnim številom cestnih pregledov tehnične brezhibnosti, ki so jih prijavili madžarski organi (670 225).

Preglednica 4: Vozila, ki jih je pregledala Madžarska

Država registracije | Pregledana vozila | Neizpravna vozila | Razmerje med neizpravnimi in pregledanimi vozili |

Belgija | 34 | 0 | 0,0 % |

Češka | 1.272 | 13 | 1,0 % |

Danska | 167 | 0 | 0,0 % |

Nemčija | 634 | 4 | 0,6 % |

Estonija | 317 | 7 | 2,2 % |

Grčija | 27 | 1 | 3,7 % |

Španija | 41 | 0 | 0 % |

Francija | 13 | 0 | 0 % |

Irska | 0 | ni podatkov | ni podatkov |

Italija | 162 | 5 | 3,1 % |

Ciper | 0 | ni podatkov | ni podatkov |

Latvija | 246 | 6 | 2,4 % |

Litva | 225 | 4 | 1,8 % |

Luksemburg | 31 | 0 | 0 % |

Madžarska | 653.041 | 69.438 | 10,6 % |

Malta | 0 | ni podatkov | ni podatkov |

Nizozemska | 1.202 | 7 | 0,6 % |

Avstrija | 122 | 0 | 0,0 % |

Poljska | 2.010 | 13 | 0,6 % |

Portugalska | 36 | 0 | 0,0 % |

Slovenija | 4.565 | 13 | 0,3 % |

Slovaška | 5.979 | 25 | 0,4 % |

Finska | 21 | 0 | 0,0 % |

Švedska | 79 | 0 | 0,0 % |

Združeno kraljestvo | 1 | 0 | 0,0 % |

Skupaj EU | 670.225 | 69.536 | 10,4 % |

Na Švedskem (preglednica 5) se delež neizpravnih vozil med pregledanimi vozili po državi članici spreminja od 24,2 % za vozila, registrirana v Avstriji (95 pregledanih vozil), do 91,7 % na Irskem (12 pregledanih vozil). Razmerje za vozila, registrirana na Švedskem, je 47,6 %. Toda podatki po državi članici registracije temeljijo na splošno le na majhnem številu pregledanih vozil in ne omogočajo sklepanja zaključkov, ki bi imeli statistično vrednost. Toda treba je opozoriti, da so ob velikem številu pregledanih vozil švedski organi ugotovili precej visok delež neizpravnih vozil za vozila, registrirana na Poljskem, v Latviji, Estoniji in Litvi.

Preglednica 5: Vozila, ki jih je pregledala Švedska

Država registracije | Pregledana vozila | Neizpravna vozila | Razmerje med neizpravnimi vozili in pregledanimi vozili |

Belgija | 94 | 48 | 51,1 % |

Češka | 55 | 17 | 30,9 % |

Danska | 1.536 | 536 | 34,9 % |

Nemčija | 587 | 208 | 35,4 % |

Estonija | 285 | 159 | 55,8 % |

Grčija | 6 | 2 | 33,3 % |

Španija | 50 | 22 | 44,0 % |

Francija | 26 | 7 | 26,9 % |

Irska | 12 | 11 | 91,7 |

Italija | 28 | 15 | 53,6 % |

Ciper | 0 | ni podatkov | ni podatkov |

Latvija | 186 | 106 | 57,0 % |

Litva | 373 | 203 | 54,4 % |

Luksemburg | 1 | 0 | 0,0 % |

Madžarska | 34 | 14 | 41,2 % |

Malta | 0 | ni podatkov | ni podatkov |

Nizozemska | 558 | 230 | 41,2 % |

Avstrija | 95 | 23 | 24,2 % |

Poljska | 1.281 | 766 | 59,8 % |

Portugalska | 16 | 4 | 25,0 % |

Slovenija | 38 | 25 | 65,8 % |

Slovaška | 18 | 13 | 72,2 % |

Finska | 1.865 | 700 | 37,5 % |

Švedska | 34.702 | 16.514 | 47,6 % |

Združeno kraljestvo | 57 | 31 | 54,4 % |

Skupaj EU | 41.903 | 19.654 | 46,9 % |

Za vsa pregledana vozila v Združenem kraljestvu , ki so registrirana v drugi državi članici (glej preglednico 6), delež za neizpravna vozila in vozila, ki jim je vožnja prepovedana (35,5 %), še vedno presega delež vozil, ki so registrirana v Združenem kraljestvu (27,5 %). To še zlasti velja za visoko število pregledanih vozil v Združenem kraljestvu, ki so registrirana na Portugalskem, v Španiji, na Irskem, v Italiji, Belgiji, Češki, na Poljskem in v Franciji.

Preglednica 6: Pregledana vozila v Združenem kraljestvu

Država registracije | Pregledana vozila | Neizpravna vozila | Razmerje med neizpravnimi vozili in pregledanimi vozili | Vozila, ki jim je vožnja prepovedana | Razmerje med vozili, prepovedanimi za vožnjo, in pregledanimi vozili |

Belgija | 699 | 521 | 74,5 % | 428 | 61,2 % |

Češka | 181 | 128 | 70,7 % | 105 | 58,0 % |

Danska | 60 | 23 | 38,3 % | 22 | 36,7 % |

Nemčija | 797 | 324 | 40,7 % | 287 | 36,0 % |

Estonija | 26 | 16 | 61,5 % | 10 | 38,5 % |

Grčija | 34 | 29 | 85,3 % | 24 | 70,6 % |

Španija | 476 | 405 | 85,1 % | 341 | 71,6 % |

Francija | 885 | 446 | 50,4 % | 398 | 45,0 % |

Irska | 3.480 | 2.894 | 83,2 | 2.250 | 64,7 % |

Italija | 448 | 355 | 79,2 % | 301 | 67,2 % |

Ciper | 2 | 2 | 100.0 % | 2 | 100,0 % |

Latvija | 18 | 11 | 61,1 % | 10 | 55,6 % |

Litva | 87 | 59 | 67,8 % | 46 | 52,9 % |

Luksemburg | 75 | 32 | 42,7 % | 29 | 38,7 % |

Madžarska | 134 | 51 | 38,1 % | 46 | 34,3 % |

Malta | 6 | 6 | 100.0 % | 6 | 100,0 % |

Nizozemska | 1.750 | 891 | 50,9 % | 712 | 40,7 % |

Avstrija | 172 | 70 | 40,7 % | 64 | 37,2 % |

Poljska | 397 | 258 | 65,0 % | 210 | 52,9 % |

Portugalska | 193 | 172 | 89,1 % | 132 | 68,4 % |

Slovenija | 51 | 30 | 58,8 % | 25 | 49,0 % |

Slovaška | 65 | 40 | 61,5 % | 33 | 50,8 % |

Finska | 0 | ni podatkov | ni podatkov | ni podatkov | ni podatkov |

Švedska | 17 | 11 | 64,7 % | 6 | 35,3 % |

Združeno kraljestvo | 211.822 |75.151 |35,5 % |58.229 |27,5 % | | Skupaj EU | 221.875 |81.925 |36,9 % |63.716 |28,7 % | |

6. VSRTE SANKCIJ

Direktiva ne določa sankcij za ugotovljene kršitve. Sankcije določijo države članice brez razlikovanja glede na državljanstvo voznika ali državo registracije ali državo, kjer se je gospodarsko vozilo začelo uporabljati.

Direktiva 2000/30/ES dovoljuje organu ali inšpektorju, ki opravlja cestni pregled tehnične brezhibnosti, da prepove uporabo vozila, dokler niso odpravljene ugotovljene nevarne pomanjkljivosti, če je očitno, da gospodarsko vozilo predstavlja veliko tveganje za njegove uporabnike ali druge uporabnike cestišča.

Resne pomanjkljivosti gospodarskega vozila, ki je last nerezidenta, zlasti pomanjkljivosti, ki so privedle do prepovedi uporabe vozila, je treba sporočiti pristojnim organom države članice, kjer je bilo vozilo registrirano.

Pristojni organi države članice, v kateri je bila ugotovljena resna pomanjkljivost na gospodarskem vozilu, ki pripada nerezidentu, lahko prosijo pristojne organe države članice, v kateri je bilo vozilo registrirano, da sprejmejo ustrezne ukrepe glede kršitelja, na primer napotijo vozilo na nadaljnji pregled tehnične brezhibnosti.

7. SKLEPNE UGOTOVITVE

1. Večina držav članic nezadostno izvaja statistične zahteve in zahteve glede poročanja iz Direktive 2000/30/ES:

- vse države članice ne sporočijo podatkov;

- če jih sporočijo, to ni storjeno dovolj podrobno, kar onemogoča končno vrednotenje učinkovitosti politik Skupnosti glede cestne varnosti in varovanja okolja.

Komisija sedaj začenja postopke zaradi kršitev za neizpolnjevanje obveznosti, ki jih določa Direktiva 2000/30/ES, proti državam članicam, ki niso sporočile podatkov, ki jih zahteva navedena direktiva (prekrški 2007–2041 do 2007–2045), ali so predložile pomanjkljive podatke.

2. Direktiva določa vzorec za posamezna poročila glede cestnega pregleda tehnične brezhibnosti. Iz pridobljenih izkušenj je dokazano, da se ta obrazec, tak kot je, stežka uporabi za računalniški prenos vseh statističnih podatkov Komisiji. Direktiva ne predpisuje enotnega obrazca za prenos vseh statističnih podatkov in države članice jih sporočajo v zelo različnih oblikah, kar je težavno za konsolidacijo rezultatov.

Bolje bi bilo, da se v prihodnje podatki sporočajo v obliki, ki bi jo bilo možno neposredno uporabiti z računalniškimi orodji. Od tod tudi zahteva, da bi bilo treba določiti enotni obrazec. Na podlagi prvih pridobljenih izkušenj bi lahko Komisija predlagala splošni obrazec za sporočanje statističnih podatkov Komisiji po elektronski poti.

Čeprav Direktiva zahteva sporočanje podrobnih podatkov (vozila, razvrščena po kategoriji in državi registracije, podrobnosti glede kontrolnih točk in ugotovljenih pomanjkljivosti na podlagi Priloge I k Direktivi 2000/30/ES), so zahtevane informacije pogosto sporočene zelo združeno in ne omogočajo natančne analize.

Službe Komisije bi lahko sestavile „Odbor za prilagoditev tehničnemu napredku“, ki bi pomagal pri izvajanju Direktive 2000/30/ES glede iskanja rešitev za nastale težave v državah članicah pri zbiranju, sestavi in sporočanju statističnih podatkov glede cestnih pregledov tehnične brezhibnosti, vključno z možnimi spremembami vzorca poročila o cestnem pregledu tehnične brezhibnosti, ki je naveden v Prilogi k Direktivi 2000/30/ES. Velike razlike glede ravni neskladnosti, ki so opažene v državah članicah, ni mogoče razložiti z analizo sporočenih podatkov. Vzrok se bo ugotavljal s pomočjo držav članic.

3. Veliko držav članic pregleduje predvsem vozila, registrirana na njihovem ozemlju. Delež vozil, ki niso registrirana na njihovem ozemlju, je v primerjavi z vsemi vozili, ki jih pregledajo države članice, zelo različen (glej preglednico 2). Države članice je treba prepričati, da pregledovanje vozil, ki niso registrirana na njihovem ozemlju, prispeva k pridobivanju najboljših praks. Ta delež mora biti odslej čim višji glede na zabeleženo gostoto prometa.

[1] Direktiva Sveta 96/26/ES z dne 29. aprila 1996 o dovoljenju za opravljanje dejavnosti cestnega prevoznika v tovornem in potniškem prometu ter o medsebojnem priznavanju diplom, spričeval in drugih dokazil o formalnih kvalifikacijah za olajšanje uresničevanja pravic teh prevoznikov do ustanavljanja prevoznih podjetij v domačem in mednarodnem prometu; UL L 124, 23.5.1996, str. 0001.

[2] Direktiva Sveta 96/96 ES z dne 20. decembra 1996 o približevanju zakonodaje držav članic, ki se nanaša na tehnične preglede motornih vozil in njihovih priklopnikov; UL° L 046, 17/02/1997 str. 0001 – 0019.

[3] Direktiva Evropskega parlamenta in Sveta 2000/30/ES z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti, UL L 203, 10/08/2000, str. 0001 – 0008.

[4] Direktiva Komisije 2003/26/ES z dne 3. aprila 2003 o prilagoditvi Direktive 2000/30/ES Evropskega parlamenta in Sveta glede omejevalnikov hitrosti in emisij izpušnih plinov gospodarskih vozil tehničnemu napredku, UL L 090, 08/04/2003, str. 0037 – 0040.

[5] Študija „ South East International Pilot “, ki sta jo izvedli agenciji Vehicle and Operator Services Agency in Highway Agency leta 2005 in 2006. Ta pilotna študija kaže, da 30,60 % težkih tovornih vozil in 42,79 % priklopnih vozil, ki niso iz Združenega kraljestva, ni tehnično brezhibnih, medtem ko ustrezni odstotki za vozila Združenega kraljestva znašajo 24,60 % težkih tovornih vozil in 30,10 % priklopnih vozil.